b'\n_START_ARTICLE_\nFalcon 9\n_START_PARAGRAPH_\nFalcon 9 er en rakettfamilie med to-trinns-til-bane raketter, oppkalt etter sin bruk av ni f\xc3\xb8rstetrinns Merlin-motorer. Den er designet og produsert av SpaceX. Falcon 9-versjoner inkluderer: Falcon 9 v1.0 (pensjonert), Falcon 9 v1.1 (pensjonert), og n\xc3\xa5v\xc3\xa6rende Falcon 9 Full Thrust. Full Thrust har et delvis gjenbrukbart oppskytingssystem. Begge trinn er drevet av rakettmotorer som forbrenner flytende oksygen (LOX) og en type raffinert parafin (RP-1). Bare det f\xc3\xb8rste steget er gjenbrukbart uten vesentlig vedlikehold._NEWLINE_Alle Falcon 9 versjonene jobber i det \xc3\xb8vre omr\xc3\xa5det av mediuml\xc3\xb8ft-klassen av oppskytingssystemer. Full Thrust kan l\xc3\xb8fte nyttelast p\xc3\xa5 opp til 22\xc2\xa0800 kilogram (50\xc2\xa0300\xc2\xa0lb) til lav jordbane, og opp til 8\xc2\xa0300 kilogram (18\xc2\xa0300 lb) til geostasjon\xc3\xa6r overf\xc3\xb8ringsbane (GTO) n\xc3\xa5r raketten er konfigurert til utvidelses-modus, som inneb\xc3\xa6rer at f\xc3\xb8rstesteget ikke er gjenbrukbart. Det f\xc3\xb8rste steget kan gjenbrukes for GTO nyttelast opptil 5\xc2\xa0500 kg (12\xc2\xa0100 lb)._NEWLINE_Kombinasjonen av Falcon 9 og Dragon-kapselen har vunnet en \xc2\xabCommercial Resupply Services\xc2\xbb (CRS)-kontrakt fra NASA i 2008 for \xc3\xa5 levere last til den Internasjonale romstasjonen (ISS) under \xc2\xabCommercial Orbital Transportation Services\xc2\xbb (COTS)-programmet. Det f\xc3\xb8rste kommersielle etterforsyningsoppdraget til ISS ble skutt opp i oktober 2012._NEWLINE_Versjon 1.0 fl\xc3\xb8y fem ganger fra juni 2010 til mars 2013, versjon 1.1 fl\xc3\xb8y femten ganger fra september 2013 til januar 2016, og den n\xc3\xa5v\xc3\xa6rende Full Thrust-versjonen har v\xc3\xa6rt i tjeneste siden desember 2015. Derivatet Falcon Heavy er en st\xc3\xb8rre rakett som tar utgangspunkt i \xc3\xa5 sette sammen tre f\xc3\xb8rstesteg av Falcon 9 for \xc3\xa5 \xc3\xb8ke maksimallasten. Den har en debut i 2018. SpaceX har til hensikt \xc3\xa5 sertifisere Falcon 9 til \xc3\xa5 v\xc3\xa6re tilpasset mennesker for transport av NASA-astronauter til ISS som en del av Commercial Crew Development-programmet. I oktober 2016 annonserte SpaceX administrerende direkt\xc3\xb8r Elon Musk en kommende \xc2\xabsiste oppgradering\xc2\xbb kalt Falcon 9 Block 5, som vil \xc3\xb8ke motorens skyvekraft ytterligere og dessuten inneholde oppgraderte landingsben sammen med mindre forbedringer for \xc3\xa5 hjelpe gjenvinning og gjenbruk av raketten.'